14/05/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública

Resolución do 24 de abril de 2013, da Xefatura Territorial da Consellería de Economía e Industria da Coruña, pola que se somete a información pública a solicitude de declaración de utilidade pública, en concreto, e a necesidade de urxente ocupación que iso conleva, do aproveitamento hidroeléctrico de Ponte Olveira II, nos concellos de Dumbría e Mazaricos, na provincia da Coruña (expediente IN408A 13/2005). De acordo co disposto na Lei 54/1997, do 27 de novembro, do sector eléctrico e no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a solicitudede declaración de utilidade pública, en concreto, presentada por Ferroatlántica SAU das instalacións que se describen a continuación: SOLICITANTE: FERROATLÁNTICA, SAU ENDEREZO SOCIAL: Estrada ao Mirador - 15.297 Ézaro, Dumbría (A Coruña) DENOMINACIÓN: aproveitamento hidroeléctrico de Ponte Olveira II CONCELLOS AFECTADOS: Dumbría e Mazaricos CARACTERÍSTICAS TÉCNICAS: Aproveitamento hidroeléctrico no río Xallas constituído básicamente por: • Caudal máximo derivado: 35.000 l/s. • Cota de captación: 254,42 m. • Cota para Q=0 en descarga: 231,27 m. • Cota de restitución: 232,67 m. s. n. m. • Salto bruto: 21,75 m. • Salto neto: 21,24 m. Un grupo xerador coas seguintes características básicas: • Turbina: Kaplan de eixe horizontal. • Salto bruto: 21,75 m • Salto neto: 21,24 m • Potencia nominal turbina para 35.000 l/s e 21,24 m: 6.460 kW • Xerador de eixe horizontal trifásico de 7.000 kVA • Factor de potencia: 0,9 • Tensión nominal: 6 kV (+/-5%) A enerxía xerada a 6 kV conducirase ata a subestación de Ponte Olveira I, que vai ser reformada coa fin de acadar capacidade para dar saída ás produccións dos dous aproveitamentos hidroeléctricos, elevando a tensión ata 66 kV da súa evacuación. Esta subestación reformada constará de: • Novo transformador elevador de potencia de 12 MVA cunha relación de transformación de 6/66 kV. • Un transformador de servizos auxiliares de 100 kVA. • Instalacións de protección, manobra, mando, sinalización, control, medida, interconexión e posta a terra. Obxecto da información pública: A declaración de utilidade pública das instalacións. Esta declaración de utilidade pública levará implícita, de acordo co art.54 da Lei 54/2007, a necesidade da urxente ocupación para os efectos da expropiación forzosa dos bens e dereitos afectados necesarios para o establecemento destas instalacións. Relación de propietarios, bense dereitos afectados: A relación concreta e individualizada dos propietarios, bens e dereitos afectados figura no anexo que se insire con esta resolución. Por resolución da Dirección Xeral de Enerxía e Minas de data 31 de maio de 2007 autorizouse administrativamente a instalación e se aprobou o proxecto de execución do “Aproveitamento hidroeléctrico no Xallas da nova central de Ponte Olveira II”. O que se fai público para coñecemento xeral e especialmente dos propietarios y demáis titulares afectados dos que se insire relación no anexo desta resolución, así como das persoas que sendo titulares de dereitos reais ou intereses económicos sobre os bens afectados fosen omitidos, para que poidan examinar o expediente no que constan as características e afeccións derivadas do proxecto nesta Xefatura Territorial, sita no edificio administrativo de Monelos, rúa Vicente Ferrer, n.º 2, 2.º andar, 15071 - A Coruña, e presentar as súas alegacións no prazo de vinte días, a partir da última publicación. A Coruña, 24 de abril de 2013. A xefa territorial Susana Vázquez Romero ANEXO RELACIÓN DE BENS E DEREITOS AFECTADOS APROVEITAMENTO HIDROELÉCTRICO DE PONTE OLVEIRA II